82% til Dufour - mit livs ridt! (video) - Ridehesten.com
Cathrine Dufour og Atterupgaards Cassidy dansede sig til 82%.
Der var total stilhed på dressurstadion på Broholm Slot, da Cathrine Dufour og Atterupgaards Cassidy e. Caprimod red op ad midterlinjen. Publikums øjne klæbede til ekvipagen, som tilsyneladende ubesværet gled gemmen Specialen med Cathrine siddende helt roligt, og nærmest med usynlige hjælpere støttede sin hest gennem programmet. Da hun hilste af brød jublen løs og publikum rejste sig for at juble, og den jubel blev endnu højere, da dommerne honorerede ridtet som fortjent med 82,059%
Daniel Bachmann Andersen og Blue Hors Don Olymbrio har redet sig ind på en samlet andenplads i mesterskabet.
Anders Dahl og Selten ligger pt. lige udenfor medaljerækken, men da rytterne i top to til fire ligger indenfor samme samlede procent 146, er spændingen om sølv og bronze i høj grad bevaret.
Sidste år vandt Agnete Kirk Thinggaard og Jojo AZ bronze ved DM, og i dag lagde hun billet ind på en medalje med et fejlfrit ridt til 74,471%, hvilket sender hende ind på en samlet tredjeplads foran Anders Dahl og Selten HW, som i dag havde et lille kiks i etterne. Anna Kasprzak og Rock Star ligger på en samlet femteplads, og ialt 15 ryttere får adgang til søndagens kürfinale.
Som man kan se af den samlede stilling har både Daniel, Agnete og Anders 146 points inden søndagens finaler, så det bliver marginaler, der kommer til at afgøre medaljerne - selvom man må sige at guldet må hænge trygt om halsen på Dufour igen i år.
Læs meget mere om DM-stævnet i magasinet Ridehestens august nummer